Uganda HIV-negatiivsetel meestel-naistel läbiviidud uuring näitas, et kui meesseksipartner on ümber lõigatud, väheneb naistel papilloomiviirus-nakkusesse nakatumise risk.  Uuringu algul oli 36%-l naistest suur risk nakatuda papilloomiviirustega, mis põhjustavad kaugtagajärjena emakakaela vähi tekke. Juhul, kui  meespartner lõigati ümber uuringu algul, siis kahe aasta möödumisel oli naispartnerite nakatumise risk langenud 28%-le. Juhul kui meespartnereid ümber ei lõigatud, oli kahe aasta möödumisel nakatumise risk suurenenud 39%-ni. Seega vähendas meespartnerite ümberlõikamine naispartnerite HPV-nakatumise riski 0,77 korda.  Meespartnerite ümberlõikamine on seega oluline tervishoiutegur naiste HPV-nakatumise ja emakakaelavähi tekke ennetamisel tingimustes, kus naistel ja tütarlastel ei ole vahendeid ja võimalusi  vaktsineerida end papilloomiviirus-nakkuse vastu.  (Lancet 2011;377:209)